VIKTIG: Før du sender inn noen informasjon til Apple ved hjelp av Feedback Assistant, les gjennom den viktige informasjonen og lisensen nedenfor.

Feedback Assistant er et programvareverktøy som samler informasjon som beskriver problemer du oppdager mens du bruker iOS, macOS, tvOS, watchOS, iPadOS, visionOS eller andre Apple-produkter, der det er aktuelt. Det vil samle logger fra ditt aktuelle produkt som kan inneholde personlig informasjon, som navnet ditt, maskinvareidentifikator, nettverkstilkobling, posisjon, kalenderdata og e-postkorrespondanse. Nettverkstilkoblingens logger kan inneholde metadata om din trådløse nettverkstilkobling, som maskinvareadressen til den trådløse ruteren du er tilkoblet, domenenavn enheten din kommuniserer med, IP-adresser og TCP/UDP-headere, der det er aktuelt. Du kan se, redigere eller slette disse loggene før eller etter at du sender dem til Apple. Du kan også gi skriftlig tilbakemelding.

Hvis du velger å sende inn denne informasjonen via Feedback Assistant, samtykker du til at Apple kan bruke den til å forbedre Apple-produkter og tjenester. 

************

APPLE INC.
PROGRAMVARELISENS OG KONFIDENSIALITETSAVTALE FOR FEEDBACK ASSISTANT 

LES DENNE PROGRAMVARELISENSEN OG KONFIDENSIALITETSAVTALEN («LISENSEN») NØYE FØR DU BEGYNNER Å BRUKE APPLE-PROGRAMVAREN. VED Å BRUKE APPLE-PROGRAMVAREN AKSEPTERER DU SAMTIDIG Å VÆRE BUNDET AV BESTEMMELSENE I DENNE LISENSEN. HVIS DU FÅR TILGANG TIL PROGRAMVAREN ELEKTRONISK, BEKREFT DITT SAMTYKKE OM Å BLI BUNDET AV VILKÅRENE I DENNE LISENSEN VED Å TRYKKE ELLER KLIKKE PÅ «ENIG/GODTA»-KNAPPEN. HVIS DU IKKE ER ENIG I BESTEMMELSENE I DENNE LISENSEN OG IKKE SAMTYKKER TIL INNSAMLINGEN AV DATA, MÅ DU IKKE BRUKE PROGRAMVAREN OG TRYKK ELLER KLIKK PÅ «UENIG/AVSLÅ»-KNAPPEN, OG IKKE BRUK PROGRAMVAREN TIL Å SENDE LOGGER ELLER ANNEN INFORMASJON TIL APPLE. 

1. Generelt. 
A. Apples og eventuell tredjeparts programvare, dokumentasjon, grensesnitt, innhold, fonter som følger med denne lisensen, uansett om materialet befinner seg i fastminnet, på et hvilket som helst annet medium eller i en hvilken som helst annen form (samlet kalt «Apple-programvaren»), er lisensiert, ikke solgt, til deg av Apple Inc. («Apple») og må kun brukes i samsvar med vilkårene i denne lisensen. Apple og/eller Apples lisensgivere beholder eierskapet til Apple-programvaren og forbeholder seg alle rettigheter som ikke uttrykkelig overføres til deg. Vilkårene i denne lisensen gjelder for alle programvareoppgraderinger som gjøres tilgjengelig av Apple, som erstatter og/eller kompletterer den opprinnelige Apple-programvaren, med mindre en slik oppgradering inneholder en egen lisensavtale. I så fall vil vilkårene i den lisensen gjelde.

B. Eierskap til og immaterielle rettigheter i og til innhold som vises, eller som det gis tilgang til gjennom Apple-programvaren, tilhører innholdets respektive eiere. Slikt innhold kan være beskyttet av lover om opphavsrettigheter og eierskap og kan i tillegg være underlagt bruksbetingelser fra tredjeparter som gir tilgang til slik innhold. Denne lisensen gir deg ingen rett til bruk av slikt innhold og ingen garanti for at slikt innhold skal fortsette å være tilgjengelig for deg.

2. Tillatt bruk av lisens og restriksjoner.
A. Lisens. Underlagt vilkårene i denne lisensen, får du en begrenset, ikke-eksklusiv lisens til å installere og bruke Apple-programvaren på kompatible Apple-produkter som du eier eller kontrollerer i løpet av lisensens varighet, med det formål å gi Apple diagnostiske, tekniske, bruks- og relaterte logger og informasjon om datamaskinen din, enheten din, maskinvaren, systemet og applikasjonsprogramvaren, og periferiutstyr («Systemet ditt») i forbindelse med (i) din deltakelse i Apples Customer Seed Program, Apple Beta-programmet, og/eller Apple Developer Program (samlet kalt «Seed Program») som en del av din evaluering av hvordan Apples forhåndsutgitte programvare og/eller maskinvare levert til deg under Seed-programmet, fungerer på systemet ditt, eller (ii) retur eller utskifting av datamaskinen, enheten eller maskinvaren din til Apple. Du kan kun bruke denne Apple-programvaren kun (x) hvis du er medlem av et Seed-program, (y) i forbindelse med autorisert retur eller utskifting av visse Apple-produkter, eller (z) som ellers tillatt av Apple, etter Apples eget skjønn. Du kan kun lage så mange kopier av Apple-programvaren til intern bruk som rimelig nødvendig for å bruke Apple-programvaren slik det er tillatt under denne lisensen; forutsatt at du gjengir på hver kopi av Apple-programvaren eller deler av den, alle opphavsretts- eller andre eiendomsmerknader som finnes i originalen. Denne lisensen gir deg ikke rett til å bruke Apple-programvaren til andre formål, og du har ikke lov til å gjøre Apple-programvaren tilgjengelig over et nettverk der den kan brukes av flere datamaskiner eller enheter samtidig. Med unntak av det som uttrykkelig er fastsatt her, gis det ingen andre rettigheter eller lisenser, verken direkte eller indirekte, knyttet til Apples åndsverk. 

B. Ingen dekoding; Andre bruksrestriksjoner. Det er ikke tillatt, og du samtykker i at du ikke skal, og at du heller ikke skal gjøre det mulig for andre, å kopiere (med unntak av det som er uttrykkelig tillatt i henhold til denne lisensavtalen), dekompilere, foreta omvendt utvikling av, demontere, forsøke å utlede kildekoden til, dekryptere, endre eller lage arbeid utledet av Apple-programvaren eller noen deler av den (med unntak av og kun i den grad eventuelle foregående restriksjoner bryter med gjeldende lovgivning, eller i den grad det er tillatt i henhold til lisensvilkårene som gjelder for bruk av komponenter med åpen kildekode) eller å inkorporere det i eller kompilere det i kombinasjon med dine egne programmer. Du samtykker i å bruke Apple-programvaren i samsvar med all relevant lovgivning, inkludert lokal lovgivning for landet eller området der du bor eller befinner deg når du laster ned eller bruker Apple-programvaren.

3. Overføring. Det er ikke tillatt å leie ut, lease, låne bort, underlisensiere, selge, eller på annen måte videredistribuere eller underlisensiere Apple-programvaren.

4. Ingen støtte og vedlikehold. Apple er ikke forpliktet til å tilby vedlikehold, teknisk eller annen støtte for Apple-programvaren eller oppdateringer av Apple-programvaren til deg. 

5. Tillatelse til innsamling og bruk av data.
A. Analyseringsdata for Feedback Assistant-appen. Hvis du har valgt å tillate innsamling av analysedata for Apple-programvaren (Feedback Assistant-aplikasjonen), samtykker du i at Apple og dets datterselskaper og representanter kan samle inn, oppbevare, behandle og bruke diagnostisk informasjon, teknisk informasjon, bruksinformasjon og annen relatert informasjon, herunder men ikke begrenset til unike system- eller maskinvareidentifikatorer, informasjon om enheten, datamaskinen, system- og applikasjonsprogramvaren og tilleggsenhetene dine, som innhentes med jevne mellomrom for å kunne tilby og forbedre Apples produkter og tjenester, for å kunne gjøre tilgjengelig programvareoppdateringer, produktkundestøtte og eventuelle andre tjenester relatert til Apple-programvaren, og for å verifisere overholdelse av vilkårene i denne lisensavtalen. Apple kan, så sant den ikke samles inn i en form som kan identifisere deg, bruke informasjonen til de formålene som beskrives ovenfor. For at Apples partnere og tredjepartsutviklere skal kunne forbedre sin programvare, maskinvare og sine tjenester utviklet for bruk med Apple-produkter, kan Apple også gi en slik partner eller tredjepartsutvikler et delsett med diagnostisk informasjon som er relevant for den partnerens eller utviklerens programvare, maskinvare og/eller tjenester, så lenge den diagnostiske informasjonen ikke er i en form som kan identifisere deg personlig.  
B. Detaljerte logger sendt til Apple. Ved bruk av denne Apple-programvaren vil du ha muligheten til automatisk å vedlegge informasjon fra systemet ditt, inkludert, men ikke begrenset til, Apple System Profile-rapporter, krasjlogger, spin-logger, heng-logger, installasjonslogger, kernel panic-logger og fullstendige systemlogger («Detaljerte logger»). Hvis du velger å sende inn noen detaljerte logger til Apple ved hjelp av Apple-programvaren, vil navnet ditt og e-postadressen din bli inkludert i innsendelsen, og loggene du vedlegger kan inneholde personlig identifiserbar informasjon, inkludert, men ikke begrenset til, kontonavnet ditt, informasjon om dine kontakter, kalenderhendelser og e-postkorrespondanse. Å levere disse detaljerte loggene er frivillig, men i den grad du velger å gi dem, erkjenner og godtar du at Apple kan bruke dem til diagnostiske formål og for forbedring av produkter eller tjenester. Apple kan beholde disse detaljerte loggene til feilene er løst.

C. Systemattributter sendt til Apple. I tillegg kan Apple-programvaren ha en funksjon som samler en liste over visse programvareapplikasjoner, funksjoner og funksjonaliteter fra systemet ditt, samt bruksinformasjon om slike applikasjoner, funksjoner og funksjonaliteter («Attributter»). Denne listen sendes ikke til Apple med mindre du velger å sende den. Hvis denne funksjonen tilbys, gir Apple-programvaren en liste over de innsamlede attributter og lar deg fjerne enhver bestemt attributt før innsending til Apple. Å gi attributter til Apple er frivillig, men i den grad du velger å gi dem, erkjenner og godtar du at Apple kan bruke dem til å forbedre Seed-programmet og for produkt- eller tjenesteforbedringer. Apple kan beholde disse attributtene til feilene er løst. 

D. Personvernerklæring. Opplysningene dine blir behandlet i samsvar med Apples personvernerklæring, som du kan lese på https://www.apple.com/no/legal/privacy/.

6. Konfidensialitet.
A. Du samtykker i at Apple-programvaren som lisensieres i henhold til denne avtalen, og all informasjon som Apple gir deg som gjelder slik Apple-programvare, vil samlet sett bli betraktet som og referert til som «Konfidensiell informasjon». Konfidensiell informasjon inkluderer imidlertid ikke: (a) informasjon som nå er eller senere blir allment tilgjengelig for offentligheten uten feil eller brudd fra din side på en måte som er lovlig eller autorisert av Apple; (b) informasjon som du kan bevise at du rettmessig har hatt i din besittelse før den ble avslørt for deg av Apple; (c) informasjon som du selvstendig utvikler uten bruk av noen konfidensiell informasjon; eller (d) informasjon som du rettmessig mottar fra en tredjepart som har fått rett til å overføre eller avsløre den av Apple. 

B. Du samtykker i at du ikke skal videreformidle, publisere eller spre konfidensiell informasjon til andre enn: (1) de av dine ansatte og oppdragstakere som har et dokumentert behov for slik informasjon og har bindende, skriftlig taushetsplikt overfor deg som beskytter slik konfidensiell informasjon mot uautorisert videreformidling, eller (2) andre deltakere i Apples Seed-program, men kun gjennom bruk av konfidensielle diskusjonsfora for Apple-programvaren, gjort tilgjengelig av Apple gjennom den aktuelle Seed-nettportalen (hvis tilgjengelig). Du samtykker også i å ta rimelige forholdsregler for å unngå uautorisert bruk, videreformidling, publisering og spredning av Konfidensiell informasjon. Du samtykker i ikke å bruke Konfidensiell informasjon til din egen eller tredjeparts fordel uten skriftlig forhåndsgodkjenning fra en autorisert representant for Apple i hvert tilfelle. All konfidensiell informasjon forblir Apples eiendom. Du har ingen underforståtte lisenser eller andre rettigheter til den konfidensielle informasjonen som ikke er spesifikt gitt i avsnitt 2A.

C. Du samtykker i at uautorisert videreformidling og bruk av konfidensiell informasjon kan påføre Apple ubotelig skade som det kan være vanskelig å vurdere omfanget av. Derfor samtykker du i at Apple har rett til å søke umiddelbar forføyning for å håndheve forpliktelsene dine i henhold til denne lisensen i tillegg til eventuelle andre rettigheter og rettsmidler Apple har.

7. Opphør. Denne avtalen gjelder til den opphører. Dine rettigheter under denne lisensavtalen vil også opphøre automatisk eller på andre måter slutte å gjelde uten varsel fra Apple hvis du bryter noen som helst av vilkårene i denne avtalen. I tillegg forbeholder Apple seg retten til å avslutte denne lisensen hvis en ny versjon av Apples operativsystemprogramvare eller Apple-programvaren blir utgitt som er inkompatibel med denne versjonen av Apple-programvaren. Når denne avtalen opphører, skal du slutte å bruke Apple-programvaren og ødelegge alle kopier, hele eller deler, av Apple-programvaren. Avsnitt 2B, 5 (men kun i den grad det er samlet inn før opphør), 6, 7, 8 (men kun i den grad den er gitt før opphør), 9, 10, 11, 12, 14, 15 og 16 i denne lisensen skal forbli gyldige etter et slikt opphør.

8. Tilbakemelding. Apple-programvaren gir deg mulighet til å sende inn feilrapporter, spørreskjemaer, forespørsler om forbedringer, problemrapporter og/eller støtteinformasjon (samlet kalt «Tilbakemeldinger») om systemet ditt eller Apple-programvaren til Apple. Med unntak av det som er angitt i avsnitt 5, godtar du at i fravær av en separat skriftlig avtale som sier noe annet, vil Apple fritt kunne bruke all tilbakemelding du gir til ethvert formål. Du erklærer også overfor Apple at du har alle nødvendige rettigheter til å gi tilbakemeldingen og gir disse rettighetene til Apple som nevnt ovenfor.

9. Garantifraskrivelse. 
A. DU BEKREFTER OG SAMTYKKER UTTRYKKELIG I AT I DEN GRAD GJELDENDE LOVGIVNING TILLATER DET, SKJER DIN BRUK AV APPLE-PROGRAMVAREN PÅ EGEN RISIKO OG AT DU SELV BÆRER ALL RISIKO KNYTTET TIL TILFREDSSTILLENDE KVALITET, YTELSE, NØYAKTIGHET OG INNSATS. 

B. I STØRST MULIG GRAD TILLATT AV GJELDENDE LOVGIVNING LEVERES APPLE-PROGRAMVAREN «SOM ER» OG «SOM TILGJENGELIG», MED ALLE FEIL OG UTEN GARANTIER AV NOE SLAG, OG APPLE OG APPLES LISENSGIVERE (SAMLET KALT «APPLE» I AVSNITT 9 og 10) FRASKRIVER SEG HERVED ALLE GARANTIER MED HENSYN TIL APPLE-PROGRAMVAREN OG -TJENESTENE, ENTEN DE ER UTTRYKT, UNDERFORSTÅTTE ELLER LOVBESTEMT, HERUNDER UNDERFORSTÅTTE GARANTIER FOR SALGBARHET, TILFREDSSTILLENDE KVALITET, EGNETHET FOR ET BESTEMT FORMÅL, NØYAKTIGHET, STILLE FORBRUK OG IKKE-KRENKELSE AV TREDJEPARTS RETTIGHETER. 

C. APPEL GIR INGEN GARANTIER FOR BRUK AV APPLE-PROGRAMVAREN UTEN INNBLANDING, FOR AT FUNKSJONENE I APPLE-PROGRAMVAREN VIL TILFREDSSTILLE KRAVENE DINE, FOR AT PROGRAMVAREN VIL VIRKE UTEN AVBRUDD ELLER FEILFRITT, FOR AT PROGRAMVAREN ER KOMPATIBEL MED TREDJEPARTSPROGRAMVARE ELLER -TJENESTER ELLER FOR AT FEIL I PROGRAMVAREN VIL BLI UTBEDRET. INSTALLERING AV DENNE APPLE-PROGRAMVAREN KAN PÅVIRKE TILGJENGELIGHETEN AV OG MULIGHETEN TIL Å BRUKE PROGRAMVARE, APPER ELLER TJENSESTER FRA TREDJEPARTSLEVERANDØRER SAMT APPLE-PRODUKTER OG -TJENESTER. 

D.I TILLEGG ERKJENNER DU AT APPLE-PROGRAMVAREN IKKE ER BEREGNET FOR ELLER KAN BRUKES I SITUASJONER ELLER OMGIVELSER HVOR DET AT PROGRAMVAREN ELLER TJENESTENE SLUTTER Å FUNGERE, ELLER DET ER FEIL, FORSINKELSER ELLER UNØYAKTIGHETER I INNHOLDET, DATA ELLER INFORMASJONEN SOM OPPGIS AV PROGRAMVAREN, KAN FØRE TIL DØD, PERSONSKADE, ALVORLIGE FYSISKE SKADER ELLER MILJØØDELEGGELSER, BLANT ANNET DRIFT AV KJERNEKRAFTVERK, SYSTEMER FOR NAVIGASJON, TRAFIKKSTYRING OG KOMMUNIKASJON INNENFOR LUFTFART, MEDISINSK UTSTYR OG VÅPENSYSTEMER. 

E. INFORMASJON ELLER RÅD SOM GIS SKRIFTLIG ELLER MUNTLIG AV APPLE ELLER EN APPLE-AUTORISERT REPRESENTANT, SKAL UNDER INGEN OMSTENDIGHETER SKAPE NOEN GARANTIFORPLIKTELSER. SKULLE DET VISE SEG Å VÆRE FEIL VED APPLE-PROGRAMVAREN, MÅ DU PÅTA DEG ALLE KOSTNADER I FORBINDELSE MED ALL NØDVENDIG SERVICE, REPERASJON ELLER RETTING. ENKELTE STEDER TILLATER IKKE LOVGIVNINGEN GARANTIFRASKRIVELSE AV GARANTIER I SAMSVAR MED LOV ELLER BEGRENSNINGER I RETTIGHETER FOR FORBRUKERE, OG DET ER MULIG AT OVENSTÅENDE BEGRENSNING IKKE GJELDER DEG. 

10. Ansvarsbegrensning. I DEN GRAD DET IKKE ER FORBUDT AV GJELDENDE LOVGIVNING, ER APPLE IKKE UNDER NOEN OMSTENDIGHET ANSVARLIG FOR PERSONSKADER ELLER SPESIELLE, DIREKTE, INDIREKTE ELLER AVLEDEDE SKADER, INKLUDERT, UTEN BEGRENSNING, SKADER SOM FØLGER AV TAP AV PROFITT, SKADE PÅ ELLER TAP AV DATA, MANGLENDE EVNE TIL Å OVERFØRE ELLER MOTTA DATA ELLER INFORMASJON, AVBRUDD I ARBEID ELLER ANDRE KOMMERSIELLE SKADER ELLER TAP SOM FØLGER AV ELLER ER RELATERT TIL DIN BRUK AV ELLER MANGLENDE EVNE TIL Å BRUKE APPLE-PROGRAMVAREN ELLER PROGRAMVARE ELLER APPER FRA TREDJEPARTER SOM BRUKES SAMMEN MED APPLE-PROGRAMVAREN, UAVHENGIG AV ANSVARSGRUNNLAG (KONTRAKT, ERSTATNINGSANSVAR ELLER ANNET), SELV OM APPLE ER BLITT INFORMERT OM MULIGHETENE FOR SLIK SKADE. ENKELTE STEDER TILLATER IKKE LOVGIVNINGEN UTELUKKELSE AV ELLER FRASKRIVELSE AV ANSVAR FOR PERSONLIG SKADE ELLER TILFELDIGE ELLER INDIREKTE SKADER OG DET ER MULIG AT OVENSTÅENDE BEGRENSNING IKKE GJELDER DEM. Ikke i noe tilfelle skal Apples totale ansvar overfor deg for all skade (annet enn det som kan være påkrevd av gjeldende lov i tilfeller som involverer personskade) overstige 50 US dollar (USD 50). Foregående begrensninger skal gjelde selv om ovenstående opprettelse ikke virker etter hensikten.

11. Eksportkontroll. Du må ikke bruke, eksportere eller videreeksportere Apple-programvaren, unntatt i overensstemmelse med gjeldende eksportlovgivning i USA og gjeldende lovgivning i landet/landene der Apple-programvaren ble anskaffet. I særdeleshet, men uten begrensning, er det ikke tillatt å eksportere eller videreeksportere Apple-programvaren til (a) land som er omfattet av USAs embargo, eller (b) personer som er oppført på US Treasury Departments liste over «Specially Designated Nationals» eller US Department of Commerces liste «Denied Person’s List» eller «Entity List» eller andre lister med personer med restriksjoner. Ved å laste ned og ta i bruk Apple-programvaren bekrefter du at du ikke er i et av disse landene eller står oppført på noen av de nevnte lister. Du bekrefter også at du ikke skal bruke Apple-programvaren til formål som ikke er tillatt under USAs lovgivning, herunder utvikling, utforming, tilvirkning eller produksjon av atomvåpen, raketter eller kjemiske eller biologiske våpen.

12. Ingen frafallelse eller overdragelse. Forsinkede eller manglende tiltak i henhold til denne lisensen skal ikke representere avkall på rettigheter med mindre avkallet uttrykkelig er fremsatt skriftlig, underskrevet av en representant fra Apple med nødvendige fullmakter, og ingen enkelttilfeller av avkall representerer konstant eller etterfølgende avkall. Du kan ikke overdra denne Lisensen, verken helt eller delvis, uten Apples skriftlige forhåndsgodkjenning. Eventuelle overdragelser som ikke samsvarer med vilkårene, er uten kraft og virkning. 

13. US Government-sluttbrukere. Apple-programvaren og den tilhørende dokumentasjonen er definert som «Commercial Products» slik det er definert i 48 CFR § 2.101, og består av «Commercial Computer Software» og «Commercial Computer Software Documentation» slik begrepene brukes i 48 CFR §12.212 eller 48 CFR § 227.7202, avhengig av hva som gjelder. I samsvar med 48 C.F.R. §12.212 eller 48 C.F.R. § 227.7202-1 til og med 48 C.F.R. § 227.7202-4, avhengig av det som gjelder, blir Commercial Computer Software (programvaren) og Commercial Computer Software Documentation (dokumentasjonen) lisensiert til US Government-sluttbrukere (a) kun som Commercial Products og (b) kun med de rettigheter som gjelder for alle andre sluttbrukere som er beskrevet her. Upubliserte rettigheter forbeholdes under lovgivningen om opphavsrettigheter for USA.

14. Gjeldende lovgivning og tilsidesettelse av bestemmelser. Denne lisensavtalen skal være underlagt og være i samsvar med lovene i staten California, unntatt de deler som vedrører lovkonflikter. Denne lisensen skal uttrykkelig ikke være underlagt De forente nasjoners konvensjon om kontrakter for salg av varer internasjonalt. Dersom en domstol, med kompetanse til dette, finner at noen av bestemmelsene i denne lisensavtalen helt eller delvis ikke kan gjøres gjeldende, skal den gjenværende del av lisensavtalen fortsatt gjelde fullt ut.

15. Fullstendig avtale: gjeldende språk. Denne lisensen utgjør hele avtalen mellom deg og Apple knyttet til bruk av Apple-programvaren, og den erstatter alle tidligere eller samtidige forståelser angående dette emnet. Ingen tillegg eller endringer i denne lisensavtalen er bindende, med mindre de er skriftlige og undertegnet av Apple. Ved en eventuell uoverensstemmelse mellom den engelske og oversatte versjonen skal den engelske versjonen gjelde, i den grad det ikke begrenses av gjeldende lovgivning i landet du bor i.

16. Anerkjennelse av tredjeparter. Enkelte komponenter i Apple-programvaren og åpen kildekodeprogrammer fra tredjeparter som følger med Apple-programvaren, kan bli gjort tilgjengelig på Apples nettsted for åpen kildekode (https://opensource.apple.com) (omtales samlet som «komponenter med åpen kildekode»). Anerkjennelser, lisensbetingelser og garantifraskrivelser for slike komponenter finnes i den elektroniske dokumentasjonen for Apple-programvaren. Se den elektroniske dokumentasjonen, da du kan ha ytterligere rettigheter i de åpne kildekomponentene. Du erkjenner uttrykkelig at hvis feil eller skade på Apple-maskinvaren oppstår av endringer i Apple-marsinvare komponenter med åpne kildekoder, vil slike feil eller skader være utelukket fra Apples maskinvaregaranti. 

EA1920
09.09.2024